RO Jurnalul Oficial al Uniunii Europene C 191/25

Comunicarea guvernului francez privind Directiva 94/22/CE a Parlamentului European și a Consiliului privind condițiile de acordare și folosire a autorizațiilor de prospectare, exploatare și extracție a hidrocarburilor (1)

(Anunț privind cererea de autorizație exclusivă de prospectare a hidrocarburilor lichide sau gazoase, denumită „Permis de Moret-sur-Loing” și la cererea de concesionare a minelor de hidrocarburi lichide sau gazoase, denumită „Concession de Nonville”)

(Text cu relevanță pentru SEE)

(2007/C 191/11)

Prin cererea primită la 29 noiembrie 2006, societatea Geopetrol S.A., cu sediul social la adresa 9 rue Nicolas Copernic Z.I du Coudray F-93150 Le Blanc-Mesnil Cedex, a solicitat o prelungire a autorizației exclusive de prospectare a hidrocarburilor lichide sau gazoase, denumită „Permis de Moret-sur-Loing”, pentru o suprafață de aproximativ 77 kilometri pătrați, aflată parțial pe teritoriul departamentului Seine-et-Marne.

Perimetrul în care este valabilă această autorizație este delimitat de arcele meridiane și de paralelele care se unesc succesiv cu punctele definite în cele ce urmează prin coordonatele lor geografice, meridianul de origine fiind cel al Parisului.

Puncte Longitudine Latitudine A 0,50 °E 53,70 °N B 0,50 °E 53,69 °N C 0,49 °E 53,69 °N D 0,49 °E 53,68 °N E 0,47 °E 53,68 °N F 0,47 °E 53,67 °N G 0,45 °E 53,67 °N H 0,45 °E 53,65 °N I 0,50 °E 53,65 °N J 0,50 °E 53,60 °N K 0,60 °E 53,60 °N L 0,60 °E 53,70 °N

Prin cererea primită la 3 ianuarie 2007, societatea Bridgeoil, cu sediul social la adresa 1 boulevard Vivier Merle Immeuble Tour Suisse F-69003 Lyon, a solicitat o concesiune de mine de hidrocarburi lichide sau gazoase, denumită „concession de Nonville”, pentru o suprafață de aproximativ 10,7 kilometri pătrați, aflată parțial pe teritoriul departamentului Seine-et-Marne.

Perimetrul în care este valabilă această concesiune este delimitat de arcele meridiane și de paralelele care se unesc succesiv cu punctele definite în cele ce urmează prin coordonatele lor geografice, meridianul de origine fiind cel al Parisului.

Puncte Longitudine Latitudine A 0,45 °E 53,67 °N B 0,47 °E 53,67 °N C 0,47 °E 53,68 °N D 0,51 °E 53,68 °N E 0,51 °E 53,65 °N F 0,45 °E 53,65 °N

Acest perimetru este inclus în cel la care se referă cererea de extindere a autorizației exclusive de prospectare a hidrocarburilor lichide sau gazoase, denumită „Permis de Moret-sur-Loing”.

Depunerea cererilor și termenul pentru soluționarea cererilor

Solicitanții care depun cererile inițiale și cei care depun cereri concurente trebuie să demonstreze că îndeplinesc condițiile necesare obținerii autorizației, stabilite la articolele 4, 5 și 6 din Decretul nr. 2006-648 din 2 iunie 2006 privind drepturile de exploatare minieră și depozitare subterană (Journal officiel de la République française, 3 iunie 2006).

Societățile interesate pot depune o cerere concurentă în termen de nouăzeci de zile de la data publicării prezentului anunț în Jurnalul Oficial al Uniunii Europene, în conformitate cu procedurile sintetizate în „Avizul privind acordarea drepturilor de exploatare minieră a hidrocarburilor în Franța”, publicat în Jurnalul Oficial al Comunităților Europene C 374 din 30 decembrie 1994, pagina 11 și stabilite prin Decretul nr. 2006-648 privind drepturile de exploatare minieră și drepturile de depozitare subterană. Cererile concurente sunt adresate ministrului responsabil de sectorul minier, la adresa indicată mai jos.

Decizia autorităților franceze privind cererea de extindere a „Permis de Moret-sur-Loing” și privind cererile concurente se adoptă în termen de doi ani de la data primirii cererii menționate, și anume până cel târziu la data de 29 noiembrie 2008.

Deciziile cu privire la cererea pentru obținerea „Concession de Nonville” și la cererile concurente se adoptă în termen de doi ani de la data primirii cererii inițiale de către autoritățile franceze, și anume până cel târziu la data de 3 iunie 2010.

Condiții și cerințe privind exercitarea activității și încetarea acesteia

Solicitanții sunt invitați să consulte articolele 79 și 79.1 din Code minier și Decretul nr. 2006-649 din 2 iunie 2006 privind exploatările miniere, depozitarea subterană și poliția minelor și a depozitelor subterane (Journal officiel de la République française din 3 iunie 2006).

Pentru orice informații suplimentare, vă puteți adresa Ministerului Ecologiei, Dezvoltării și Amenajării Durabile a Teritoriului (Direcția Generală Energie și Materii Prime, Direcția Resurse Energetice și Minerale, Biroul Legislației Miniere) [Ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière)], 61, bulevard Vincent Auriol, Télédoc 133, F-75703 Paris Cedex 13 [telefon (33) 144 97 23 02, fax (33) 144 97 05 70].

Actele cu putere de lege și normele administrative menționate anterior pot fi consultate pe site-ul Légifrance:

http://www.legifrance.gouv.fr

(1) JO L 164, 30.6.1994, p. 3.